**REPUBLIKA HRVATSKA**

**MINISTARSTVO REGIONALNOGA RAZVOJA**

**I FONDOVA EUROPSKE UNIJE**

***BILJEŠKE UZ FINANCIJSKE IZVJEŠTAJE ZA 2023. GODINU***

***Razdjel 061***

Ministarstvo regionalnog razvoja i fondova Europske unije osnovano je temeljem Zakona o ustrojstvu i djelokrugu ministarstava i središnjih tijela državne uprave (N.N. 150/11) od 22.12.2011 godine.

Vlada RH je dana 30.11.2018. godine donijela Uredbu o prestanku važenja Uredbe o osnivanju Agencije za regionalni razvoj, te prestanku rada ARR od 1. siječnja 2019. godine. Sve poslove i imovinu, financijska sredstva preuzima MRRFEU (čl.29.st.1 Zakona o ustrojstvu i djelokrugu rada ministarstava i drugih središnjih tijela državne uprave N.N. 113/18).

Konsolidirani izvještaj napravljen je sukladno organizacijskoj klasifikaciji Razdjela 061 za 2023. godinu.

* *Glava 06105 Ministarstvo regionalnoga razvoja i fondova Europske unije,*
* *Glava 06110 Fond za obnovu i razvoj Grada Vukovara,*
* *Glava 06125 Središnja agencija za financiranje i ugovaranje (SAFU)*

# BILJEŠKE O PRIHODIMA I RASHODIMA, PRIMICIMA I IZDACIMA

**Prihodi poslovanja**

|  |  |
| --- | --- |
| Šifra 6 | Ukupni prihodi poslovanja Ministarstva za izvještajno razdoblje iznose 307,3 mil. eur , što je za 33% više u usporedbi s prethodnom godinom. Razlog više ostvarenih prihoda vezan je za 43 mil.eur većih prihoda iz EU izvora (kraj programskog razdoblja 2014-2020), te 33 mil.eur većim prihodima iz proračuna, koji su najvećim dijelom u korelaciji s većim rashodima vezanim uz sufinanciranje EU projekata, te za plaće zaposlenika.  Struktura ostvarenih ukupnih prihoda Razdjela 061, po Glavama bila je :   * MRRFEU 91,9% * FORGV 3,5% * SAFU 4,6% |

|  |  |
| --- | --- |
| Šifra 63 | Pomoći iz inozemstva i od subjekata unutar opće države u strukturi ukupnih prihoda sudjeluju s 60%, dok je u 2022. udio bio 61%. Cjelokupni iznos pomoći odnosi se na pomoći EU iz Europskog fonda za regionalni razvoj, Instrumenata europskog gospodarskog prostora, te IPA prekograničnih programa. 50 % pomoći ima karakter kapitalne pomoći financiranje programa, dok se 50% odnosi na tekuće pomoći–financiranje zajedničkog tehničkog tajništva. Pored programa Konkurentnost i kohezija kao najvećeg programa, Ministarstvo provodi i programe teritorijalne suradnje IPA. |

|  |  |
| --- | --- |
| Šifra 66 | Prihodi od prodaje proizvoda i robe te pruženih usluga iznose 432 tis. eur i iznose svega 38% od prošlogodišnjeg iznosa, smanjenje je posljedica što nije bilo prihoda od twinning projekata koje provodi SAFU. Prihodi se odnose na pružanje usluga u internim kafićima. |

|  |  |
| --- | --- |
| Šifra 67 | Prihodi iz proračuna iznose 40% ukupnih prihoda , a odnose se na prihode za financiranje rashoda poslovanja od 123,3 mil. eur, dok 213 tis. eur otpada na prihode za nabavu nefinancijske imovine. Iznos prihoda za nabavu nefinancijske imovine za 4% je smanjen u usporedbi sa 2022 godinom, budući da nije došlo do povećanih izdataka za licence i osobito za nabavku računalne opreme. Prihodima iz proračuna najvećim dijelom financirani su rashodi za sufinanciranje EU projekata 46 mil. eur. |

**Rashodi poslovanja**

|  |  |
| --- | --- |
| Šifra 3 | Ukupni rashodi poslovanja u izvještajnom razdoblju ostvareni su u iznosu od 310,1 mil. eur, što predstavlja povećanje za 35% u odnosu na visinu rashoda iz 2022. godine. Razlog povećanja rashoda krije se u činjenici što je došlo do povećanja kapitalnih pomoći unutar općeg proračuna i temeljem prijenosa EU sredstava, osobito subvencija, te kapitalnih donacija.  Struktura rashoda po proračunskim Glavama bila je kako slijedi:   * MRRFEU 92,0% * FORGV 3,4% * SAFU 4,6% |

|  |  |
| --- | --- |
| Šifra 31 | Rashodi za zaposlene ostvareni su u iznosu od 24,8 mil. eur što je povećanje od 20% u odnosu na 2022. godinu. Razlog povećanja rashoda je povećanje osnovice za 2% , dodatka na najniža primanja, te 0,5% za navršene godine staža, te prekovremenih sati i pasivnog dežurstva, kao i povećanje samog broja službenika. Rashodi za zaposlene predstavljaju 8% ukupnih rashoda (2022. g – 8,9%) i to kao:   * plaće za redovan rad u iznosu od 20,8 mil. eur (Šifra 3111), * ostale rashode za zaposlene u iznosu od 768 tis.eur : dar djeci do 15 godina, jubilarne nagrade, regres, božićnica, otpremnine, doprinosi na plaće u iznosu od 3,2 mil. eur (Šifra 3132). |

Prosječan broj zaposlenih na osnovi stanja krajem mjeseca iznosi 898 službenika, dok je na bazi sati rada 758 . Evidentan je trend laganog povećanja broja službenika (2,5%), prelaskom iz drugih institucija javnog sektora, dok je povećanje zaposlenih kod SAFU bio je čak 10%.

|  |  |
| --- | --- |
| Šifra 32 | Materijalni rashodi ostvareni su u iznosu od 10,1 mil. eur, te su za 5% smanjeni u usporedbi s ostvarenjem za 2022 godinu. Uštede su ostvarene u iznosu od 589 tis. eur u odnosu na 2022. godinu, prvenstveno na intelektualnim uslugama. |
| Materijalni rashodi sudjeluju sa 3,3% u ukupnim rashodima ministarstva. |
| Troškovi zaposlenih i materijalni rashodi čine 11,3% ukupnih rashoda. Na naknade troškova zaposlenima otpada iznos od 1,5 mil. eur (glavnina se odnosi na službena putovanja tehnička pomoć, IPA prekogranični projekti; naknade za prijevoz i rad na terenu, stručno usavršavanje ). Rashodi su povećani za 30% u odnosu na 2022. godinu, osobito službena putovanja, uslijed prestanka pandemije . |
| Rashodi za materijal i energiju iznose 628 tis. eur, ostvarenje je za 9% veće u odnosu na visinu iznosa za 2022. godinu, kao posljedica rasta cijena. |
| Najznačajniji dio otpada na energiju, zatim uredski materijal i ostale materijalne troškove. |
| Rashodi za usluge iznose 7,1 mil. eur , te su za 12% manji u odnosu na visinu iz 2022. godine. Najznačajnije su smanjene intelektualne usluge za 1,4 mil. eur ili za čak 46%. |
| Komunalne usluge iznose 377 tis. eur i za 12% su manje od nivoa iz 2022. godine, budući da je došlo do direktnog fakturiranja na ministarstvo, umjesto preko zakupodavca za poslovni prostor. |
| Zakupnine i najamnine od 2,9 mil. eur , za 13% su povećane u odnosu na 2022. godinu, razlog najam dodatnih automobila i povećanje najamnina SAFU. |
| Usluge tekućeg i investicijskog održavanja za 16% su veće u odnosu na ostvarenja za proteklu godinu. |
| Rashodi za usluge promidžbe i informiranja smanjene su za 17% u odnosu na 2022., zbog nove financijske perspektive 2021-2027. godine. |
| Rashodi za usluge telefona, pošte i prijevoza na nivou su ostvarenja za 2022. godine. |
| Računalne usluge povećane su za 49% kao posljedica ugovora o održavanju računalnih aplikacija, te dogradnja sustava EGOP. |
| Ostale usluge povećane su za 25% u odnosu na nivo rashoda iz 2022. godine. |
| Ostali nespomenuti rashodi poslovanja povećani su za 21%. Najviše za naknade troškova sudskih postupaka, osobito kod FORGV, došlo do velike isplate sudskih troškova – Gradnja Osijek. |

|  |  |
| --- | --- |
| Šifra 34 | Financijski rashodi ostvareni su u iznosu od 1,8% prošlogodišnjih , a glavnina se odnosi na zatezne kamate po izgubljenim sporovima iz ranijih razdoblja. Bankarske usluge, točnije usluge HBOR-a za poslove u ime i za račun ministarstva. |

|  |  |
| --- | --- |
| Šifra 35 | Subvencije od 55,9 mil.eur vezane su za subvencije trgovačkim društvima, poljoprivrednicima i obrtnicima u okviru aktivnosti: Poticanje otočnog gospodarstva, odnosno izvornih otočnih proizvoda, te subvencije iz EU sredstava. Iznosi subvencija povećan je za 134% u odnosu na 2022. godinu. |

|  |  |
| --- | --- |
| Šifra 36 | Pomoći unutar opće države i u inozemstvo iznose 189,5, mil eur, te predstavljaju povećanje od 21 % u odnosu na 2022. kao posljedica dodjele sredstava jedinicama lokalne i područne samouprave iz proračunskih sredstava, odnosno temeljem prijenosa EU sredstava. Povećanje je najvećim dijelom posljedica većeg iznosa rashoda za razvojne projekte iz nacionalnih sredstava, kao i pomoći temeljem prijenosa EU sredstava. |
| Udio ove vrste rashoda u ukupnim rashodima iznosi 61%, a odnose se na pomoći unutar općeg proračuna (kapitalne i tekuće) 71 mil .eur. Povećanje od 36% u odnosu na 2022.,osobito kapitalnih pomoći (sufinanciranje EU projekata). Pomoći proračunskim korisnicima drugih proračuna 6 mil.eur , povećano je za 27% u odnosu na iznos 2022. godine. |
| Pomoći temeljem prijenosa EU sredstava povećane su za 9% u odnosu na 2022., došlo je do realizacije programa ITU mali i veliki gradovi u okviru OPKK, te provedba IPA INTTERREG programa. Čak 80 mil. eur odnosi se na kapitalne pomoći, dok 20 mil eur čine tekuće pomoći. Kapitalne pomoći unutar opće države predstavljanju pomoći općinama i gradovima kroz projekte i programe regionalnog razvoja. |
| Ovdje svakako treba spomenuti projekte na otocima, razvoj potpomognutih područja, regionalni razvojni projekti, priprema i provedba EU projekata. Kroz spomenute projekte realizira se temeljna misija Ministarstva ravnomjerni regionalni razvoj, ove kategorije rashoda direktna su potpora gospodarskoj aktivnosti. |

|  |  |
| --- | --- |
| Šifra 37 | Naknade građanima i kućanstvima čine 1% ukupnih rashoda i na nivou su planiranog iznosa. Ova vrsta rashoda odnosi se na rashode u naravi kroz naknade vodoopskrbe jadranskih otoka. Iznos rashoda smanjen je za 24% kao posljedica relativno kišne godine. |

|  |  |
| --- | --- |
| Šifra 38 | Ostali rashodi u spomenutom razdoblju iznose 28 mil. eur ili 9% ukupnih rashoda. Najznačajniji dio odnosi se na kapitalne donacije neprofitnim organizacijama, kapitalne pomoći kreditnim i ostalim financijskim institucijama, te trgovačkim društvima u javnom sektoru, kapitalne donacije iz EU sredstava i kapitalne pomoći iz EU sredstava. |

|  |  |
| --- | --- |
| Šifra Z005 | Ostvareni su ukupni rashodi poslovanja u obračunskom razdoblju u iznosu od 310,1 mil. eur. Gotovo 80% ukupnih rashoda poslovanja odnosi se na *kapitalne pomoći* i na *kapitalne donacije*, što naglašava razvojni karakter proračunskih rashoda. |

|  |  |
| --- | --- |
| Šifra Y001 | Manjak prihoda poslovanja iznosi 2,8 mil. eur kao posljedica bržeg rasta rashoda od rasta prihoda poslovanja. |

|  |  |
| --- | --- |
| Šifra 96 | Obračunati nenaplaćeni prihodi poslovanja iznose 3,7 mil. eur, a odnose se na sredstva refundacije iz EU fondova (izvor 559,552), IPA, izvor 31. |

|  |  |
| --- | --- |
| Šifra 9661 | Obračunati prihodi od prodaje robe i usluga iznose 11.883 eur. |

|  |  |
| --- | --- |
| Šifra 4 | Rashodi za nabavu nefinancijske imovine iznose 554 tis. eur, te su smanjeni za 13% u odnosu na prethodnu godinu. Najznačajniji dio ulaganja odnosi se na uredsku opremu 473 tis. eur, zatim komunikacijsku opremu 73 tis.eur. Povećana ulaganja zabilježena su osobito kod ministarstva, uslijed nabave prijenosnih računala za rad od kuće. |

|  |  |
| --- | --- |
| Šifra Y002 | Manjak prihoda od nefinancijske imovine iznosi 554 mil. eur. |

|  |  |
| --- | --- |
| Šifra X678 | Ukupni prihodi i primici za izvještajno razdoblje iznose 307,3 mil. eur. |

|  |  |
| --- | --- |
| Šifra Y345 | Ukupni rashodi i izdaci iznose 310,7 mil. eur. |

|  |  |
| --- | --- |
| Šifra Y005 | Ukupan manjak prihoda i primitaka iznosi 3,4 mil. eur. . |

|  |  |
| --- | --- |
| Šifra 9221 | Preneseni višak prihoda i primitaka iznosi 6,3 mil. eur. |

|  |  |
| --- | --- |
| Šifra X006 | Višak prihoda i primitaka za iduće razdoblje od 2,9, dobiven je nakon što je manjku prihoda i primitaka (Šifra Y005) , pridodan preneseni višak prihoda i primitaka (Šifra 9221-9222) . |

|  |  |
| --- | --- |
| Šifra 11K | Stanje novčanih sredstava na kraju izvještajnog razdoblja iznosi 13,76 eur. |

|  |  |
| --- | --- |
|  |  |

|  |  |
| --- | --- |
|  |  |

|  |  |
| --- | --- |
|  |  |

# BILJEŠKE UZ BILANCU

**Imovina**

|  |  |
| --- | --- |
| Šifra B001 | Imovina iznosi 13,1 mil. eur , što predstavlja smanjenje vrijednosti za 4% u odnosu na početak godine, isključivo kao posljedica smanjenja vrijednosti financijske imovine, tj. potraživanja za dane avanse (avansi su pravdani sa stvarnim troškovima), te amortizacijom nefinancijske imovine.  Struktura imovine je sljedeća:   * Nefinancijska imovina s udjelom od 13% vrijednosti, * Financijska imovina s udjelom od 87% vrijednosti.   Struktura imovine promijenjena je u odnosu na početak godine u smislu nešto većeg udjela nefinancijske imovine. |

|  |  |
| --- | --- |
| Šifra B002 | Najznačajniji dio nefinancijske imovine odnosi se na proizvedenu dugotrajnu imovinu. Vrijednost građevinskih objekata nakon obračunate amortizacije iznosi 349.043 eur, a odnosi se na poslovni prostor u Splitu veličine 293m2. |

|  |  |
| --- | --- |
| Šifra 022 | Postrojenja i oprema najvećim dijelom odnose se na uredsku opremu i namještaj. Došlo je do povećanja vrijednosti opreme u odnosu na početak godine, kao posljedica nabavke računalne opreme (prijenosna računala), te uredske opreme (stolica). |

|  |  |
| --- | --- |
| Šifra 023 | Prijevozna sredstva u cestovnom prometu vrijednosti su 4.417,01 eur. Ministarstvo trenutno ima 5 automobila u svojem vlasništvu, dok putem operativnog leasinga koristi još 12 automobila. SAFU u vlasništvu ima 1 automobil i 12 automobila u najmu. |

|  |  |
| --- | --- |
| Šifra 026 | Nematerijalna proizvedena imovina smanjena je za 39 tis. eur , kao posljedica obračunate amortizacije za 2023. godinu (ispravak vrijednosti) i iznosi 7.526 eur. |

|  |  |
| --- | --- |
| Šifra 1 | Financijska imovina iznosi 11,4 mil. eur,, te je za 7% smanjenje u odnosu na početak godine, a sastoji se od:   * Potraživanje za predujmove dane iz Fonda za sufinanciranje EU projekata u iznosu od 1,7 mil eur. Za navedeno ustrojena je analitička evidencija u računovodstvenom sustavu MRRFEU. * Potraživanja za naknade koje se refundiraju, bolovanja na teret HZZO i ozlijede na radu; * Potraživanja za prihode poslovanja iznose 7,3 mil. eur , što je povećanje za 9% u odnosu na početak godine. Razlog leži u činjenici što su osjetno povećana potraživanja za pomoći od EU institucija. * Potraživanja za dane zajmove iznose 59.286 eur i za 62% su smanjena u odnosu na početak godine ( Šifra 13), kao rezultat otplate zajmova. |
|  |
| Potraživanja za zajmove vezana su uz kredite bivšeg Fonda za regionalni razvoj, čije vođenje je povjereno HBOR-u u ime i za račun Ministarstva. Krediti Fonda za regionalni razvoj temeljem Ugovora i pojedinačnih odluka Fonda. HBOR je zaključio ugovore s korisnicima kredita (jedinice lokalne područne, regionalne uprave i samouprave) kojima su regulirani uvjeti kredita: rok otplate 15 godine uključujući i poček od 3 godine, kamatna stopa 2,5% godišnje na infrastrukturne projekte, 4% godišnje za gospodarske projekte. |
| Namjena za ulaganja u osnovna sredstva i najmanji mogući iznos potrebnih obrtnih sredstava. HBOR je zaključio 32 ugovora o kreditu s korisnicima kredita, sveukupno 35,3 mil. kn, a isplaćeno je korisnicima 33,3 mil. kn. Preostala nedospjela glavnica iznosi 56.345 eur, dok je dospjeli iznos glavnice 2.941 eur, radi se o kašnjenju od svega par mjeseci, budući da HBOR provodi mjere naplate, za što postoje instrumenti osiguranja plaćanja. |

|  |  |
| --- | --- |
| Šifra 16 | Potraživanja za prihode iz proračuna najvećim dijelom vezana su za potraživanja za prihode iz proračuna, za sljedeće namjene:   * Potraživanja od proračunskih korisnika i HZZO iznos od 3,6 mil. eur; * Potraživanja od međunarodnih organizacija i institucija tijela EU iznos od 3,7 mil eur – potraživanja SAFU za twining projekte i IPA projekti ministarstva |

|  |  |
| --- | --- |
| Šifra 19 | Rashodi budućeg razdoblja odnose se na obračunatu plaću za 12. mjesec 2023. u iznosu od 2,3 mil. eur. |

# 

# Obveze i vlastiti izvori

|  |  |
| --- | --- |
| Šifra 2 | Ukupne obveze iznose 4,8 mil. eur i predstavljaju 36% ukupnih izvora sredstava, te su za 65% povećane u odnosu na početak godine, kao rezultat povećanih poslovnih aktivnosti krajem 2023. godine. |

|  |  |
| --- | --- |
| Šifra 23 | Obveze za rashode poslovanja iznose 4,8 mil. eur. Najznačajnije obveze odnose se na obveze za predujmove iz EU fondova – pred-financiranje po projektima financiranim iz EU fondova 1,95 mil eur, , obveze za IPA predujmove, zatim obveze za jamčevne pologe. Ove obveze povećane su za čak 65% u odnosu na početak godine. Obveze prema zaposlenicima 2,3 mil eur, odnose se na obračunatu plaću za 12.mjesec 2023. godine. Na obveze za materijalne rashode odnosi se 175 tis.eur, obveze za subvencije 356 tis. eur. |

# Obrazac obveze

|  |  |
| --- | --- |
| Šifra V001 | Obveze su na početku godine iznosile 2,89 mil eur . Početkom godine ministarstvo nije imalo dospjelih, a nepodmirenih obveza iz protekle godine. |

|  |  |
| --- | --- |
| Šifra V002 | Tijekom 2023. godine stvorene su ukupne obveze u iznosu od 232,8 mil. eur. Najveći iznos otpada na ostale tekuće obveze 126,4 mil. eur, zatim obveze za subvencije 48 mil. eur, zaposlene 25,3 mil. eur, obveze za kapitalne pomoći 16,7 mil eur, te materijalne rashode 10,1 mil.eur. |

|  |  |
| --- | --- |
| Šifra V004 | Ukupno su u izvještajnom razdoblju podmirene obveze u iznosu od 231 mil. eur. Što je uzrokovalo povećanju obveza na kraju izvještajnog razdoblja. |

|  |  |
| --- | --- |
| Šifra V006 | Stanje obveza na dan 31.12.2023. godine iznosilo je 4,8 mil.eur, što je povećanje za 1,87 mil. eur u odnosu na stanje 01.01. 2023. godine. |

|  |
| --- |
| Obveze su redovito podmirivane o dospijeću, tako da ministarstvo nema dospjelih, a nepodmirenih obveza. Uobičajeni rokovi plaćanja iznose 30 dana od dana nastanka dužničko vjerovničkog odnosa. |

**Vlastiti izvori**

|  |  |
| --- | --- |
| Šifra 9 | Vlastiti izvori iznose 8,3 mil. eur i odnose se na izvore iz proračuna i višak rezultata poslovanja. Na vlastite izvore otpada 64% ukupne pasive.  Vlastiti izvore iz proračuna povećani su za 15 %, kao posljedica nabavke neproizvedene imovine. Vrijednost vlastitih izvora smanjena je za 2,5 mil. eur u odnosu na početak godine, kao posljedica negativnog rezultata poslovanja u 2023. godini. |

|  |  |
| --- | --- |
| Šifra 92211 | Višak prihoda poslovanja u iznosu od 4,3 mil. eur., rezultat je manjka prihoda poslovanja tekuće godine i prenesenog viška iz ranijih godina. |

|  |  |
| --- | --- |
| Šifra 92222 | Manjak prihoda od nefinancijske imovine iznosi 1,3 mil. eur. |

|  |  |
| --- | --- |
| Šifra 922 | Ukupni višak prihoda iznosi 2,9 mil. eur. |

|  |  |
| --- | --- |
| Šifra 96 | Obračunati su prihodi poslovanja u iznosu 3,68 mil. eur, odnose se na obračunate pomoći od međunarodnih organizacija i tijela EU, te prihode od kamata na zajmove, te prihode od pruženih usluga. |

|  |  |
| --- | --- |
| Šifra 996 | Izvan-bilančni zapisi 130,3 mil. eur – na ovoj poziciji evidentirane su bankarske garancije za uredno izvršenje ugovora, kao i jamčevni polozi te potraživanja za isplaćene predujmove. Vrijednosti instrumenata osiguranja plaćanja :bankarske garancije, police osiguranja i bianco zadužnice iznose ukupno 139 mil. eur. Potencijalne obveze po sporovima u tijeku procijenjene vrijednosti 1,2 mil. eur. Dužnički vrijednosni papiri RHMJ-A-A/SDA vrijednosti 540 mil. eur. Tijekom 2015. godine izvršen je postupak posljednje zamjene dužničkih vrijednosnih papira za dionice poduzeća u vlasništvu RH, u vrijednosti od 3,6 mil. kn. |

|  |
| --- |
| U izvanbilančnim evidencijama nalaze se i potencijalni rashodi (dospijevaju u 2024. godini) na skupinama konta 363,366,381,382 koji zbog gotovinskog načela (konsolidacija na nivou države), nisu evidentirani kao obveze, ukupne vrijednosti 1,4 mil. eur.Vrijednost tuđe imovine koju koristi ministarstvo , namještaj od Croatia osiguranja u iznosu od 111.771 eur i automobili u leasingu 366.634 eur. |

# BILJEŠKE UZ IZVJEŠTAJ O RASHODIMA PREMA *FUNKCIJSKOJ KLASIFIKACIJI*

Struktura rashoda prema funkcijskoj klasifikaciji je sljedeća:

1. *Opće javne usluge* 4,7% ukupnih rashoda. Ovu skupinu rashoda čini administracija i upravljanje Glave 06125 Središnje agencije za financiranje i ugovaranje (SAFU).
2. *Ekonomski poslovi* 7,8% ukupnih rashoda, ovu skupinu čine rashodi Uprave za strateško planiranje, vodoopskrbe na otocima, te rashodi administracije i upravljanja Ministarstva. Povećan je relativni udio ove funkcijske skupine u ukupnim rashodima u odnosu na prethodnu godinu.
3. *Usluge unapređenja stanovanja i zajednice* predstavljaju 87,5% ukupnih rashoda,vezani su za djelatnosti regionalnog razvoja: Operativni program konkurentnost i kohezija, Razvoj potpomognutih područja, Regionalni razvojni projekti, Sufinanciranje EU projekata, Fond za kapitalne projekte na otocima, Fond za razvoj brdsko-planinskih područja, Fond za obnovu i razvoj Grada Vukovara – Glava 06110. U ovu skupinu rashoda spadaju i rashodi IPA programa teritorijalne suradnje, zatim programi Razvoja otoka i priobalja. Preko ove funkcijske skupine rashoda ostvaruje se temeljna zadaća Ministarstva ravnomjeran regionalni razvoj svih dijelova Republike Hrvatske.

# BILJEŠKE UZ PROMJENE U VRIJEDNOSTI IMOVINE I OBVEZA

Promjene *vrijednosti i obujma imovine* na strani *smanjenja* u ukupnom iznosu od 1.500,04 eur.

Smanjenje vrijednosti i obujma imovine odnosi se na postupke rashodovanja uredske opreme i namještaja, te utvrđenog manjka neotpisanog dijela nefinancijske imovine i to uredski namještaj (stolice), TV prijemnik, te neispravna i zastarjela računalna oprema. Majkovi su utvrđeni kod SAFU u iznosu 1.067,87 eur i Ministarstvo 432,17 eur.

Zagreb, 19. veljače 2024. godine.

Bilješke sastavio:

Tomislav Čičko, dipl.oec.

**MINISTAR**

**Šime Erlić**